hy en hy hy hy hy hy hy hy hy hy hy hy hy hy hy en hy hy hy hy en hy hy en hy hy hy hy hy en hy hy hy hy hy hy hy hy hy hy hy hy en hy hy hy hy hy hy hy hy hy en hy hy hy hy en hy hy hy hy hy en hy hy hy hy en hy hy hy hy hy hy hy hy en hy hy en en hy en en en pt
Հ. Թումանյանի 150-ամյակին նվիրված ստեղծագործական աշխատանքների մրցույթ | Entanik
Մրցույթը նվիրվում է հայ մեծանուն բանաստեղծ Հովհաննես Թումանյանի 150-ամյակին:
• Զարգացնել մասնակիցների ստեղծագործական միտքն ու կարողությունները
• Արժևորել Թումանյանի անմահ ստեղծագործությունները և նրա խոհափիլիսոփայական խրատներով սաների մեջ դաստիարակել բարություն, աշխատասիրություն, ընկերասիրություն
• Բարձրացնել արտադպրոցական կրթության դերը
Մրցույթին կարող են ներկայացնել հետևյալ ոլորտի աշխատանքներ.
Աշխատանքները կարող են լինել անհատական կամ խմբային:
Մրցույթին կարող են մասնակցել 6-18 տարեկան դեռահասներ:
Մրցույթի մասնակիցները կդասակարգվեն հետևյալ տարիքային խմբերում.
Աշխատանքներն ուղարկելիս կամ ներկայացնելիս անհրաժեշտ է նշել.
• հեղինակի անունը, ազգանունը,
• տարիքը /խմբային աշխատանքի դեպքում մասնակիցների  տվյալները/,
• դասավանդող մանկավարժի անունը, ազգանունը,
• էլ. hասցեն, հեռախոսահամարը,
Մրցույթի անցկացման և գնահատման կարգ
Մասնագիտական հանձնաժողովի կողմից մինչև հունիսի 15-ը կամփոփվեն մրցույթի արդյունքները և կորոշվեն նշյալ ոլորտներից մրցանակային աշխատանքները:
Աշխատանքների գնահատման ընթացքում նախապատվությունը տրվելու է գաղափարի գեղարվեստական կատարման յուրօրինակությանը, որակին և ստեղծագործական մոտեցմանը:
Աշխատանքների ներկայացման վերջնաժամկետն է մինչև մայիսի 31-ը ներառյալ ժամը 18:00:
Աշխատանքներին ներկայացվող տեխնիկական պահանջներ
Սահիկահանդեսի նվազագույն տևողությունը պետք է լինի 3 րոպե, առավելագույնը՝ 5 րոպե:
Նկարները պետք է լինեն A2(420x594 մմ) կամ A3(297x420 մմ) չափի:
Դեկորատիվ-կիրառական արվեստի, ռադիոէլեկտրոնիկայի աշխատանքների ձևաչափերին վերաբերող հատուկ պահանջներ չկան:
Աշխատանքները կարող են կատարվել կերպարվեստի ցանկացած ճյուղի միջոցով և ցանկացած նյութով՝ ջրաներկ, գուաշ, ակրիլ, ածուխ,  մետաղ, կավ, փայտ և այլն:
Յուրաքանչյուր տարիքային խմբում վերոնշյալ ոլորտների մրցանակային տեղեր զբաղեցրած ստեղծագործական աշխատանքների հեղինակները կպարգևատրվեն պատվոգրերով և մրցանակներով:
Ստեղծագործական մրցույթի հաղթողները՝ որպես խրախուսանք կայցելեն Դսեղի Հ. Թումանյանի տուն-թանգարան:
Ծրագրի շրջանակում կկազմակերպվի մրցանակային աշխատանքների ցուցադրություն՝ «Ընտանիք» կենտրոնում և Շիրակի մարզի Աշոցք համայնքում:
Աշխատանքները ներկայացնել հետևյալ հասցեով.
Շիրակի մարզ, Գյումրի 3126,
Անի թաղամաս, 11փողոց, 5/2
ՀՀ ԿԳՆ «Ընտանիք» ՄՊՍԿ ՊՈԱԿ
Հեռախոս +374 312 6 64 07
Էլ. հասցե՝ 403532@gmail.com կամ info@entanik.am
Ծրարի վրա պետք է լինի «Հ.Թումանյանի 150-ամյակին նվիրված ստեղծագործական աշխատանքների մրցույթ» նշումը:
Մրցույթի հայտարարությունը տեղադրված է նաև www.entanik.am կայք էջում
Ուղարկված աշխատանքները վերադարձվում են: